Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 736/12/2202	Galanta, 19.11.2013
EEČ : 2-17-373-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Suma odovzdaná štátu na peňažnú pomoc obetiam trestnej činnosti: 200,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-XXXXX.
dňa 19. 10. 2012 v čase asi o 06.45 h na ceste III/5074 v smere jazdy od XXXXX na križovatku na XXXXX na rovnom úseku cesty došlo k dopravnej nehode medzi osobným motorovým vozidlom zn. Škoda Fabia ev. č. XXXXX ktoré riadil vodič XXXXX, nar. XXXXX, bytom XXXXX, XXXXX a cyklistom XXXXX, nar. XXXXX, bytom XXXXX č. 1182.
K dopravnej nehode došlo ta, že vodič XXXXX vykonával jazdu na ceste III/5074 v smere od XXXXX na križovatku na XXXXX, kde na rovnom úseku cesty sa nedostatočne venoval riadeniu vozidla, kde v tom čase pred ním jazdil cyklista XXXXX, čím došlo ku zrážke vozidla, a to pravou prednou časťou vozidla do zadnej časti bicykla, čím došlo k pádu cyklistu na pravú stranu priekopy v smere jazdy.
Pri dopravnej nehode cyklista XXXXX utrpel podľa znaleckého posudku č. 13/2013 znalca XXXXX zranenia, a to stav po traume hlavy, odierku na čele s opuchom vľavo na rozhraní čelovotemennom, hlboké odierky v zákolennej jamke, ďalej pod ňou na hornej časti ľavého predkolenia, odierku na vonkajšej strane ľavého členka, trimaleoránu zlomeninu ľavého členku s posunom lomných plôch s čiastočným vykĺbením členkovej kosti dozadu a navonok. XXXXX mal zranenie, ktoré si vyžiadalo hospitalizáciu i operačné riešenie. Závažným spôsobom bol obmedzený na bežnom obvyklom spôsobe života v deň operácie prípadne i nasledujúci deň. V ostatné dni nebol bezvládny, či pripútaný na lôžko bez možnosti samostatného pohybu. Z menej závažných obmedzení strpením nemocničného režimu v trvaní 7 dní, pri niektorých hygienických veciach potreboval pomoc druhej osoby v oblasti mobility trvalo obmedzenie pri schôdzi o nemeckých barlách do 10. 12. 2013,

Odôvodnenie: 
Uznesením povereného príslušníka Okresného riaditeľstva PZ v Galante, Okresného dopravného inšpektorátu XXXXX č. ORP-XXXXX zo dňa 19.10.2012 bolo začaté trestné stíhanie a uznesením povereného príslušníka Okresného riaditeľstva PZ v XXXXX, Okresného dopravného inšpektorátu XXXXX č. ORP-XXXXX zo dňa 24.06.2013  vznesené obvinenie XXXXX , nar. XXXXX pre prečin ublíženia na zdraví podľa § 157 ods. 1 Trestného zákona, na tom skutkovom základe tak, ako je to uvedené vo výrokovej časti tohto uznesenia. 

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu 5 rokov, uvedenú v ustanovení § 220  odsek 1  Trestného poriadku.

Podľa § 157 odsek 1 Trestného zákona kto sa z nedbanlivosti spôsobí ťažkú ujmu na zdraví, potrestá sa odňatím slobody na šesť mesiacov až dva roky.

	Obvinený a poškodení so schválením zmieru vyslovili súhlas a zároveň uviedli, že zmier uzavreli dobrovoľne. Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoj čin ľutuje. Obvinený oznámil dopravnú nehodu poisťovni a poškodenému XXXXX nad rámec poistného plnenia uhradil sumu vo výške 100,-€, poškodený XXXXX (nar. XXXXX) náhradu škody nežiadal.

	Obvinený dňa 24.10.2013 zložil na účet Krajskej prokuratúry v Trnave peňažnú sumu vo výške 200,- Eur na všeobecne prospešné účely, a to na peňažnú  pomoc obetiam trestnej činnosti.
	
	Obvinený a poškodení s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Z uvedeného dôvodu som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná /§ 215  odsek 1 písm. g/, ods.6  Trestného poriadku/.

Mgr. Marek Holbík
prokurátor